Khawzawl DC hovin PM Vishwakarma chungchangah meeting nei,"1416/2024-2025 Khawzawl, dated the 2nd of August, 2024: Vawiin chawhma dar 11 khan DC Meeting Hall-ah India rama kutthemthiam leh thilsiam thiam te tanpuina leh khaichhuahna atana Central Sector Scheme, PM Vishwakarma chungchang meeting neih a ni a, Pu K. Vanlalthiana, Deputy Commissioner, Khawzawl chu chairman a ni. He meeting-ah hian Pu Elijah L.H. Sanga, Sub-Deputy Commissioner, Khawzawl chuan PM Vishwakarma scheme chungchang PowerPoint presentation a pe a. Presentation zawh hian sawihona hun hman a ni a, zawhna leh harsatna te thlen a ni bawk. DC Pu K. Vanlalthiana chuan meeting tel zawng zawng hnenah hun hlawkthlak tak an hman theih avangin lawmthu a sawi a, mipui hamthatna atan thawhhona tha tak a awm zel a beisei thu a sawi bawk. He meeting-ah hian Pu Lalfakzuala, Addl. DC, Pu Vabeimozachhi Chozah, SDO (Sadar), Common Service Centre, Khawzawl District Village Council Association leh Khawzawl Joint VC Association aiawhte leh President, Neihdawn, Village Council an tel bawk a ni. Attachment Loading attachment...",Dated: 2 nd Aug 24 12:22 PM,https://dipr.mizoram.gov.in/post/khawzawl-dc-hovin-pm-vishwakarma-chungchangah-meeting-nei